Dokumentacija - Porodiljsko odsustvo
Pravo na naknadu zarade za vreme porodiljskog odsustva i odsustva sa rada radi nege deteta ostvaruju porodilje koje su zaposlene kod poslodavca ili porodilje koje obavljaju samostalnu delatnost. Porodiljsko odsustvo se otvara najranije 45 a najkasnije 28 dana pre predviđenog termina porođaja.
Dokumenti za otvaranje porodiljskog odsustva pravo podnose se:
· Beograd u Sekretarijatu za socijalnu i dečiju zaštitu u ul Tiršova 1.  
· Novi Sad u Gradskoj upravi za socijalnu i dečiju zaštitu, ul Radnička 2.
Za ostvarivanje ovog prava porodilje -  zaposlene kod poslodavca podnose:
· zahtev za porodiljsko odsustvo
· izveštaj o privremenoj sprečenosti za rad- doznaka (original) - dobija se kod lekara;
· original ili overene fotokopije izvoda iz matične knjige rođenih za svu decu;
· fotokopija overene zdravstvene knjižice majke, odnosno korisnika prava;
· fotokopija obrasca M2 (prijava osiguranja) - kod poslodavca;
· rešenje poslodavca o pravu na porodiljsko odsustvao, pravu na odsustvo sa rada radi nege deteta, odnosno o pravu sa odsustva sa rada radi posebne nege deteta;
· potvrda poslodavca o dužini radnog staža korisnika, neprekidno i neposredno pre ostvarivanja prava.
· potvrdu poslodavca o visini prosečne osnovne zarade zaposlenom isplaćene za dvanaest meseci koji prethode mesecu otpočinjanja odsustva, uvećane po osnovu vremena provedenog na radu za svaku punu godinu rada ostvarenu u radnom odnosu u skladu sa zakonom – minuli rad 
· [bookmark: _GoBack]Obračun zarade, odnosno naknade zarade koji je poslodavac dužan da postavi zaposlenome u skladu sa zakonom, za poslednjih dvanaest meseci koja prethode mesecu u kome otpočinje porodiljsko odsustvo.
Porodlilje koje obavljaju samostalnu delatnost dostavljaju:
· izveštaj o privremenoj sprečenosti za rad- doznaka (original) - dobija se kod lekara;
· original ili overena fotokopija izvoda iz matične knjige rođenih za svu decu;
· fotokopija overene zdravstvene knjižice majke, odnosno korisnika prava;
· uverenje Fonda PIO samostalnih delatnosti da su obveznici tog fonda;
· uverenje poreske uprave o osnovici na koju se plaćaju doprinosi za obavezno penzijsko i invalidsko osiguranje za poslednjih dvanaest meseci koja su prethodila mesecu u kome je započeto korišćenje porodoljskog odsustva, a osnivači privrednih društava dostavljaju dokaz o isplaćenoj zaradi (OD, OPJ, platni spisak);
· fotokopija radne knjižice majke, odnosno korisnika;
· fotokopija tekućeg računa - samo za advokate i lica koja su trenutno obustavila delatnost;
· rešenje o privremenom zatvaranju radnje ili privremenom poveravanju obavljanja delatnosti drugom licu;
· lična izjava da u vreme trajanja odsustva neće obavljati istu ili drugu delatnost;
· fotokopija lične karte;
· fotokopija kartice žiro računa ili tekućeg računa;
· rešenje nadležnog organa o upisu radnje odnosno privrednog društva u registar (fotokopija).[footnoteRef:1] [1:  Izvor: http://www.demetra.rs/] 

Utvrđivanje osnovice za isplatu zarade
Naknada zarade utvrđuje se u visini prosečne osnovne zarade za 12 meseci koji prethode mesecu u kome otpočinje korišćenje odsustva, uvećane za minuli rad, a najviše do pet prosečnih mesečnih zarada u Republici Srbiji. Pun iznos naknade zarade pripada porodilji pod uslovom da je neposredno pre ostvarivanja ovog prava bila u radnom odnosu i po tom osnovu ostvarivala zaradu, ili naknadu zarade, odnosno samostalno obavljala delatnost više od šest meseci neprekidno. 
Porodilji koja je bila u radnom odnosu, od tri do šest meseci pripada 60 odsto, a porodilji u random odnosu do tri meseca pripada 30 odsto od iznosa naknade zarade.
Mesečni iznos naknade zarade ne može biti manji od minimalne zarade utvrđene za mesec u kojem se vrši isplata.
Obračun i isplatu naknade zarade vrši poslodavac istovremeno sa obračunom i isplatom zarada zaposlenima.
Poslodavcu se vrši refundacija isplaćenih sredstava po dostavljanju dokaza da je isplatio naknadu zarade porodilji.





Refundacija isplaćenih zarada – fond PIO

Za refundaciju isplaćenih naknada poslodavac dostavlja:
· obrazac NZ-1 (original u dva primerka);
· fotokopije obrazaca PP OPJ i PP od-1 nakon overe u poreskoj upravi; od 01.03.2014 umesto obrazaca PP OPJ I PP OD -1 dostavlja se izvod za podnetu prijavu PPPPD
· dokaz o isplaćenoj naknadi zarade zaposlenom (fotokopije izvoda banke sa obeleženim iznosima isplaćene naknade zaposlenom i uplati poreza i doprinosa za socijalno osiguranje, odnosno, ukoliko poslodavac vrši isplatu preko blagajne, uz izveštaj banke, dostavlja i potpisan spisak od strane zaposlenog o primnljenoj naknadi zarade).

